b'\n_START_ARTICLE_\nKeturlapis dobilas\n_START_PARAGRAPH_\nKeturlapis dobilas - ne\xc4\xafprasta dobil\xc5\xb3 sud\xc4\x97tini\xc5\xb3 lap\xc5\xb3, kurie paprastai b\xc5\xabna trilapiai, variacija. Da\xc5\xbenai tikima, kad keturlapiai dobilai ne\xc5\xa1a s\xc4\x97km\xc4\x99 juos radusiems \xc5\xbemon\xc4\x97ms, ypa\xc4\x8d kai yra rasti nety\xc4\x8dia._NEWLINE_Apskai\xc4\x8diuota, kad vienam keturlapiam dobilui tenka ma\xc5\xbedaug 10 000 trilapi\xc5\xb3. Nepaisant to, vienas kolekcionierius teig\xc4\x97 per gyvenim\xc4\x85 rad\xc4\x99s net 160 000 keturlapi\xc5\xb3 dobil\xc5\xb3._NEWLINE_Egzistuoja ir penkialapiai dobilai, bet jie yra dar retesni nei keturlapiai. Did\xc5\xbeiausias u\xc5\xbefiksuotas lapeli\xc5\xb3 skai\xc4\x8dius yra 21. Ankstesnis rekordas priklaus\xc4\x97 a\xc5\xa1tuoniolika lapeli\xc5\xb3 turin\xc4\x8diam dobilui, kur\xc4\xaf i\xc5\xa1augino tas pats \xc5\xbemogus. Tiek daug lap\xc5\xb3 turintys dobilai buvo i\xc5\xa1vesti selekcijos b\xc5\xabdu._NEWLINE_Kai kurie augalai, kaip valgomasis ki\xc5\xa1kiakop\xc5\xabstis, kartais yra palaikomi keturlapiais dobilais, nors i\xc5\xa1 tikro priklauso visai kitai augal\xc5\xb3 gen\xc4\x8diai.'